Gedagte vir die dag: God werk om regverdigheid aan die lig te bringFoto: Jannie Oosthuizen Die Here doen geen onreg nie. Dag vir dag is sy uitsprake regverdig, elke nuwe dag sonder uitsondering. Maar niemand sien dit raak nie, en goddeloses ken geen skaamte nie.(Sefanja 3:5) Israel kon nie God se basiese beginsel leer nie, naamlik: Volg God se voorbeeld van regverdigheid en geregtigheid. Hulle het toegelaat dat welvaart en gemak die standaard stel in plaas van God. God verander nooit. Hy laat altyd geregtigheid geskied, elke liewe dag. Werk jy soos God of soos Israel? Here, U standvastigheid slaan my dronk. My dade is nie so nie. Ek probeer myself beskerm, verseker dat ek ’n regverdige kans kry. Maar niemand het my ooit die versekering gegee dat die lewe regverdig is nie. U het belowe dat ek genade sal ontvang. Dankie vir u standvastige genade ten spyte van my wisselvallige verbondenheid aan U. Amen.